A rasera (d'o latín < radere) ye un utensilio de cocina emplegau pa quitar a virolla frita u cocius de l'interior d'a sartana u caserola. Consta d'un largo mango y una especie de cazoleta en forma de paleta, muit ubierta, y con foratos en a suya superficie pa que en quitar d'a virolla solida os liquidos s'escorran por ixos foratos. Ye muit emplegada en a elaboración de virolla frita (trunfas fritas, micolas, etc. ) en os quals conviene quitar-los d'a fritura a medida que van rustiendose por l'efecto d'a calor.